armvectores/hy_wikipedia_2023 huggingface dataset:
Կիտա Աբաշիձե

Վիքիպեդիայում կան հոդվածներ  Աբաշիձե ազգանունով այլ մարդկանց մասին:Կիտա Աբաշիձե (վրաց.՝ კიტა (ივანე) გიორგის ძე აბაშიძე, հունվարի 28, 1870(1870-01-28), Լեսա, Լանչխութի շրջան, Գուրիայի մարզ, Վրաստան - նոյեմբերի 30, 1917(1917-11-30), Թիֆլիս, Թիֆլիսի նահանգ, Անդրկովկասյան կոմիսարիատ), վրացի գրաքննադատ, գրականագետ, հրապարակագիր, հասարակական-քաղաքական գործիչ, Անդրկովկասյան հատուկ կոմիտեի՝ ОЗАКОМ-ի անդամ (1917 թ.)


== Կենսագրություն ==
Ծնվել է  1870 թվականի հունվարի 16-ին (նոր տոմարով՝ հունվարի 28-ին), ռուսական կայսրության Քութայիսի նահանգի Օզուրգեթի գավառակի Լեսա գյուղում, ազնվականի ընտանիքում։  Մանուկ հասակում զրկվել է հորից։
1889 թվականին ավարտել է Քութայիսի դասական գիմնազիան, ապա 10 ամիս ապրել է Փարիզում, որտեղ ունկնդրել է փիլիսոփայության, գրականության և արվեստի պատմության դասախոսություններ։ Օդեսայի համալսարանում 1890—1895 թվականներին իրավունք է ուսումնասիրել, վերադառնալով Թիֆլիս՝ աշխատանքի անցել Վարահսկիչ պալատում, ապա՝ Ռաչայի, իսկ այնուհետև՝ Ճիաթուրայի դատարանում։ 1893 թվականից վրացական պարբերական մամուլում հանդես է եկել գրականության վերաբերյալ քննադատական հոդվածներով։
1890-ական թվականների սկզբներին ներգրավվել է Ճիաթուրայում մարգանեցի արդյունահանման կառավարման աշխատանքներում, ավելի ուշ՝ ղեկավարել մարգանեցի արդյունահանման արդյունաբերական խորհուրդը։
Ապրել է Քութայիսում։ 1901 թվականին դարձել է սոցիալ-ֆեդերալիստների կուսակցության հիմնադիրներից մեկն ու առաջնորդը։
Ակտիվորեն մասնակցել է 1905—1907 թվականների ռուսական հեղափոխության իրադարձություններին, երկու անգամ կալանավորվել է, բայց ազդեցիկ հարազատների միջամտության շնորհիվ կարճ ժամանակ անց ազատվել։
1910-ական թվականների կեսերին Քութայիսում անդամակցել է Ռուսաստանի ժողովուրդների մեծ արևելքին։
Ռուսաստանում փետրվարյան հեղափոխությունից հետո՝ 1917 թվականի մարտի 9-ին Ժամանակավոր կառավարության հատուկ դեկրետով նշանակվել է  Վրաստանում ժամանակավոր կառավարության իրավունքով գործող Անդրկովկասյան հատուկ կոմիտեի լուսավորության կոմիսար, բայց հիվանդության պատճառով գրեթե ոչ մի մասնակցություն չի ունեցել հատուկ կոմիտեի աշխատանքներին, և շուտով նրա պաշտոնը տրվել է մենշևիկ Ակակի Չխենկելուն։
Կիտա Աբաշիձեն մահացել է 1917 թվականի նոյեմբերի 17-ին (նոր տոմարով՝ նոյեմբերի 30-ին), Թիֆլիսում, ողնաշարի տուբերկուլյոզից։ Թաղվել է Դիդուբեի պանթեոնում։


== Գրական գործունեությունը ==
Գործադրելով պատմահամեմատական մեթոդը՝ Աբաշիձեն իրականացրել է վրացական նոր գրականության հիմնական դասակարգումը ըստ դպրոցների և ուղղությունների։ Նա մանրազնին կերպով ուսումնասիրել է վրացի յուրաքանչյուր գրողի ստեղծագործությունները և սկզբնաղբյուրների քննական վերլուծության հիման վրա հեղինակներին դասել այս կամ այն գրական խմբին կամ խմբակին։
Ժամանակակից գրողների մասին մամուլում նրա հրատարակած հոդվածները զգալի ազդեցություն են գործել վրաց գրականության զարգացման վրա և հիմք են հանդիսացել քսաներորդ դարի վրացական արհեստավարժ, պրոֆեսիոնալ գրաքննադատության համար, իսկ «Էտյուդներ դարի վրաց գրականության պատմությունից» հիմնարար աշխատությունը դրել է վրաց գրականության պատմության՝ որպես գիտական դիսցիպլինի հիմքը։


== Ծանոթագրություններ ==
Տաբասարանսկի շրջան

Տաբասարանսկի շրջան (ռուս.՝ Табасаранский район), մունիցիպալ շրջան Ռուսաստանի Դաշնության Դաղստան հանրապետությունում։
Ստեղծվել է 1929 թվականին։ Վարչական կենտրոնը՝ Խուչնի։


== Աշխարհագրություն ==
Շրջանի տարածքի մակերեսը կազմում է 801 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 54205 մարդ։ Բնակչության խտությունը կազմում էր 67,67 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Պա Կոնատե

Պա Մոմոդու Կոնատե (շվեդերեն՝ Pa Momodou Konate, ապրիլի 25, 1994(1994-04-25), Մալմյո), գվինեացի և շվեդ ֆուտբոլիստ, «Բոտև» ֆուտբոլային ակումբի և Գվինեայի հավաքականի պաշտպան։ 2016 թվականի օլիմպիական խաղերի մասնակից Շվեդիայի օլիմպիական հավաքականի կազմում։ Հայրը Գվինեայից է, մայրը՝ Գամբիայից։


== Ակումբային կարիերա ==

Կոնատեն իր հարազատ քաղաքի «Մալմյո» ֆուտբոլային ակումբի սան է։ 2013 թվականի ապրիլի 17-ին ԱԻԿ-ի ֆուտբոլային ակումբի դեմ խաղում Պան նորամուտն է նշել Ալսվեսկանում՝ երկրորդ խաղակեսում փոխարինելով Սիմոն Թերնին։ Նույն մրցաշրջանում Կոնատեն դարձել Է Շվեդիայի չեմպիոն և Շվեդիայի սուպերգավաթակիր։
2014 թվականին սկզբին Պան վարձավճարով տեղափոխվել է «Էսթեր» ֆուտբոլային ակումբ։ Ապրիլի 6-ին «Էնգելհոլմի» դեմ խաղում նա նորամուտն է նշել Սուպերէթանում։ Վարձակալությունից հետո Կոնատեն վերադարձել է «Մալմյո» և երկրորդ անգամ նվաճել Շվեդիայի ֆուտբոլի 2014 թվականի առաջնությունը և Սուպերգավաթը։
2017 թվականի ամռանը Պան տեղափոխվել է իտալական ՍՊԱԼ։ Ֆերարայից ակումբի կազմում նա նորամուտն է նշել օգոստոսի 12-ին «Ռենատե» ակումբի դեմ Իտալիայի գավաթի 2017-2018 թվակաների խաղարկության երրորդ տուրի խաղում։
2018 թվականի օգոստոսի 1-ին «Ցինցինատի» ակումբը հայտարարել է մրցաշրջանի մնացած հատվածի համար Կոնատեին վարձակալելու մասին։ Նրա նորամուտը ԱՄՆ-ի երկրորդ դիվիզիոնում տեղի է ունեցել օգոստոսի 22-ին «Ատլանտա Յունայթեդ» 2-ի դեմ խաղում։
2019 թվականի փետրվարի 27-ին Պան վերադարձել է Շվեդիա՝ մեկ տարվա պայմանագիր կնքելով «Սունդսվալ» ակումբի հետ։
2020 թվականի հուլիսի 15-ին Պան պայմանագիր է կնքել «Յենչեպինգս Սեդրա» Սուպերէթանի ակումբի հետ մինչև մրցաշրջանի ավարտը։


== Միջազգային կարիերա ==
2015 թվականին Շվեդիայի երիտասարդական հավաքականի կազմում Կոնատեն հաղթել է Չեխիայի երիտասարդական առաջնությունում։ Մրցաշարում նա պահեստայինների թվում էր և խաղադաշտ դուրս չի եկել։
2016 թվականի հունվարի 6-ին Էստոնիայի հավաքականի հետ ընկերական խաղում Կոնատեն նորամուտն է նշել Շվեդիայի հավաքականում՝ երկրորդ խաղակեսում փոխարինելով Ադամ Լունդկվիստին։
2016 թվականին Պան Շվեդիայի օլիմպիական հավաքականի կազմում մասնակցել է Ռիո դե Ժանեյրոյի Օլիմպիական խաղերին։ Մրցաշարում նա խաղացել է Կոլումբիայի, Նիգերիայի և Ճապոնիայի հավաքականների դեմ խաղերում։
2019 թվականին Պան փոխել է ֆուտբոլային քաղաքացիությունը՝ Գվինեայի հավաքականում նորամուտը նշելով հոկտեմբերի 15-ին Չիլիի հավաքականի հետ ընկերական խաղում։


== Ձեռքբերումներ ==
Ակումբ
 Շվեդիա «Մալմյո ֆուտբոլային ակումբում»

Շվեդիայի 2013 թվականի ֆուտբոլի առաջնություն
Շվեդիայի 2014 թվականի ֆուտբոլի առաջնություն
Շվեդիայի 2016 թվականի ֆուտբոլի առաջնություն
Շվեդիայի 2013 թվականի ֆուտբոլի սուպերգավաթակիր
Շվեդիայի 2014 թվականի ֆուտբոլի սուպերգավաթակիր ԱՄՆ «Ցինցինատի ֆուտբոլային ակումբ, 2015-2018 թվականեր»

2018 թվականի Միացյալ ֆուտբոլային լիգայի կանոնավոր առաջնության հաղթողՄիջազգային
 Շվեդիա Շվեդիայի ֆուտբոլի հավաքական մինչև 21

Եվրոպայի 2015 թվականի ֆուտբոլի երիտասարդական առաջնություն։


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Վիճակագրությունը National Football Teams կայքում(անգլ.)Ֆուտբոլիստի էջը FootballDatabase.eu կայքում(անգլ.)
Профиль на сайте ФК «Мальмё»(շվեդ.)
Ստրիժի (քաղաքատիպ ավան, Օրիչևսկի շրջան)

Անվան այլ կիրառումների համար տե՛ս՝ Ստրիժի (այլ կիրառումներ)Ստրիժի (ռուս.՝ Стрижи), քաղաքատիպ ավան Ռուսաստանի Կիրովի մարզի Օրիչևսկի շրջանի կազմում։
Բնակչությունը 2010 թվականին գրանցված տվյալներով կազմում էր 3928 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուտորմինո

Սուտորմինո (ռուս.՝ Сутормино́), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 348 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(7057) 1990 QL2

(7057) 1990 QL2, աստերոիդ աստերոիդների հիմնական գոտում։ Հայտնաբերվել է 1990 թվականի օգոստոսի 22-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,261889 ա. մ., առավելագույնը մոտենում է 1,9676 ա. մ. հեռավորության վրա և հեռանում 2,5562 ա. մ.։ Արեգակի շուրջ մեկ ամբողջական պտույտ է կատարում 1242,53 երկրային օրվա ընթացքում, իր ուղեծրով շարժվելով միջինում 0,289732 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,12° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7057) 1990 QL2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջզիրոք

Ջզիրոք (քրդ.՝ Cizîrok), գյուղ Արևմտյան Հայաստանում, Բիթլիսի վիլայեթի Խլաթի գավառակում։
1850-ական թվականներին ուներ 23 տուն՝ 138 բնակչով, իսկ 1909 թվականին՝ 10 տուն՝ 115 հայ բնակչով։
Բնակչության հիմնական զբաղմունքը անասնապահությունն ու երկրագործությունն էր։
Ջզիրոքն ուներ Ս. Աստվածածին անունով եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Անույշյան

Անույշյան, հայկական ազգանուն։


== Ազգանունը կրողներ ==
Հակոբ Հովակիմի Անույշյան (1845-1903), հոգևոր գործիչ։


== Ծանոթագրություններ ==
Վաչիան

Վաչիան (վրաց.՝ ვაჩიანი), հայաբնակ գյուղ Վրաստանի Ախալքալաքի մունիցիպալիտետում, Ախալքալաք քաղաքից 6 կմ հարավ։ Վաչիանով է անցնում Ախալքալաք- Կարծախ խճուղին։
Վաչիանը հիմնադրել են էրզրումի նահանգի Թվանջ գյուղից գաղթած հայերը, 1830 թվականին։ Գյուղում պահպանվել են եկեղեցու (19-րդ դար) ավերակներ։
2014 թվականի մարդահամարի տվյալներով գյուղում ապրում է 1801 մարդ։


== Գրականություն ==
Վրացական սովետական հանրագիտարան, հ․ 4, Թբիլիսի, 1979 թվական


== Ծանոթագրություններ ==
420 (այլ կիրառումներ)

420, կարող է վերաբերել.

420 - նահանջ տարի, ըստ Գրիգորյան օրացույցի սկսում է չորեքշաբթի։ Սա մեր թվարկության 420 թվականն է, V դարի 20-րդ տարին։
420 - ռուսական Guf ռեփ խմբի և True Jamaican Crew Rigos դանսհոլի միության համատեղ երաժշտական ալբոմը։ Թողարկվել է 2014 թվականի սեպտեմբերի 9-ին։ Ալբոմն ամենաշատ վաճառվածն է iTunes-ի վաճառած ալբոմների շարքում։
Ադրիան Գունինո

Ադրիան Խավեր Գունինո Դուկե (իսպ.՝ Adrián Javier Gunino Duque, փետրվարի 3, 1989(1989-02-03), Մոնտեվիդեո, Ուրուգվայ), ուրուգվայցի ֆուտբոլիստ, պաշտպան։


== Ակումբային կարիերա ==
Գունինոն սկսել է իր կարիերան «Դանուբիո» ակումբում։ 2009 թվականի ամռանը Գունինոն վարձավճարով տեղափոխվել է արգենտինական «Բոկա Խունիորս» ակումբ։ Նա իր առաջին խաղը անցկացրեց սեպտեմբերի 4-ին ընդդեմ «Նյուելս Օլդ Բոյզ» ակումբի։ 2010 թվականի ամռանն Ադրիանին վարձակալեց ֆրանսիական «Թուլուզ» ակումբը։ Նրա առաջնախաղը տեղի ունեցավ օգոստոսի 7-ին Առաջին Լիգայում ընդդեմ «Բրեստ» ակումբի։ Վարձակալության վերջնաժամկետի ավարտից հետո Գունինոն ազատ գործակալի կարգավիճակում պայմանագիր կնքեց «Պենյարոլ» ակումբի հետ։ Օգոստոսի 21-ին «Էլ Տանկե Սիսլեյ» ակումբի դեմ խաղում նա նշեց իր նորամուտը նոր թիմում։
2012 թվականի սկզբին Գունինոն, «Պենյարոլ» ակումբի հիմնական կազմից տեղափոխվեց «Ֆենիքս» ակումբ։ Մարտի 11-ին նա իր նորամուտը նշեց Սեռո-Լարգո ակումբի դեմ խաղում։
2012 թվականի ամռանը Գունինոն վարձավճարով տեղափոխվել է իսպանական «Ալմերիա» ակումբ։ Սեպտեմբերի 1-ին նա իր առաջնաելույթը կատարեց իսպանական Սեգունդայում ընդդեմ «Ռեալ Մադրիդի» դուբլի։ 2014 թվականի սկզբին Գունինոն վարձավճարի ավարտից հետո տեղափոխվեց «Կորոդովա» ակումբ։ Մարտի 2-ին Գունինոն ակումբի կազմում իր առաջնաելույթը կատարեց ընդդեմ «Ժիրոնա» ակումբի։ Մրցաշրջանի վերջում նա թիմին օգնեց հասնել ճանաչման։ Օգոստոսի 25-ին նա իր առաջնախաղը կատարեց Լա Լիգայում «Ռեալ Մադրիդ» ակումբի դեմ խաղի ժամանակ։ 2015 թվականի ամռանը նա վերադառնում է «Ֆենիքս» ակումբ։ 2016 թվականի սկզբին Գունինոն ստանում է ազատ գործակալի կարգավիճակ։


== Միջազգային կարիերա ==
2009 թվականին Գունինոն Ուրուգվայի երիտասարդական հավաքականի կազմում մասնակցել է Վենեսուելայում կայացած Հարավային Ամերիկայի երիտասարդական առաջնությունում։ Մրցաշրջանում նա խաղացել է Բոլիվիայի, Չիլիի, Վենեսուելայի , Արգենտինայի, երկու անգամ էլ Բրազիլիայի և Պարագվայի հավաքականների դեմ խաղերում։
Գունինոն մասնակցել է Եգիպտոսում կայացած աշխարհի երիտասարդական առաջնությանը։ Այս մրցաշրջանում նա խաղացել է Անգլիայի,, Ուզբեկստանի, Գանիայի և Բրազիլիայի հավաքականների հետ խաղերին։
2011 թվականին Գունինոն Ուրուգվայի օլիմպիական հավաքականի կազմում նվաճել է բրոնզե մեդալներ Պանամերիկյան խաղերի շրջանակներում, որը կայանում էր Գվադալախարայում։ Մրցաշրջանում նա խաղացել է Տրինիդադ և Տոբագոյի, Էկվադորի, Մեքսիկայի, Արգենտինայի և Կոստա-Ռիկոյի հավաքականների հետ խաղերում։


== Նվաճումներ ==
Միջազգային
 Ուրուգվայ (մինչև 20)

 Հարավային Ամերիկայի երիտասարդական առաջնություն — 2009 Ուրուգվայ (մինչև 23)

 Ամերիկական խաղեր — 2011


== Ծանոթագրություն ==


== Արտաքին հղումներ ==
ֆուտբոլիստի վիճակագրությունը soccerway կայքում
BDFutbol profile
ESPN Deportes profile
Սարդուրի Գ

Սարդուրի Գ (ծ. և մ. թթ. անհայտ), Վանի թագավորությանի արքա մ.թ.ա. մոտ 640-620-ին։ Ռուսա Բ-ի որդին և հաջորդը։
Կարմիր բլուրի պեղումներից հայտնաբերվել է Սարդուրի Գ-ի անունով սեպագիր երկու աղյուսակ։ Ենթադրվում է, որ Սարդուրի Գ-ի օրոք թուլացել է Ուրարտուի հզորությունը, և նա բարիդրացիական հարաբերություններ է պահպանել Ասորեստանի Աշշուրբանիպալ թագավորի հետ։ Այս մասին է վկայում Սարդուրի արքայի ողջույնի խոսքը ուղղված Աշշուրբանիպալին Էլամին պարտության մատնելու առթիվ։


== Աղբյուրներ ==


== Տես նաև ==
Վանի թագավորության արքաների ցանկ
Պոլյանկա (գյուղ, Սերեդինա-Բուդայի շրջան)

Անվան այլ կիրառումների համար տե՛ս՝ ՊոլյանկաՊոլյանկա (ուկրաիներեն՝ Полянка), գյուղ Ուկրաինայի Սումիի մարզի Սերեդինա-Բուդայի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռիչլանդ շրջան (Մոնտանա)

Ռիչլանդ շրջան (անգլ.՝ Richland County), ԱՄՆ Մոնտանա նահանգի 56 վարչական միավորներից մեկը։ Ընդհանուր տարածությունը 5.398 կմ² է, բնակչությունը՝ 9.667 մարդ (2000 թ. տվյալներով)։ Շրջկենտրոնն է Սիդնեյ բնակավայրը։ Կազմավորվել է 1914 թ.։
Warner Bros. Animation

Warner Bros. Animation, ամերիկյան անիմացիոն ստուդիո, որը պատկանում է Time Warner-ին։ Ստուդիոն սերտորեն կապված է Looney Tunes և Merrie Melodies-ի կերպարների հետ։ Ստուդիոն հանդիսանում է Warner Bros. Cartoons-ի իրավահաջորդ ընկերությունը։ Warner Bros. Cartoons-ը զբաղվել է Looney Tunes և Merrie Melodies-ի կարճ էպիզոդների արտադրությամբ` 1933-ից 1963, և 1967-ից 1969 թվականներին։


== Պատմություն ==


== Աղբյուրներ ==
https://www.warnerbros.com
Վիրջիլ Վան Դեյք

Վիրջիլ Վան Դեյք (8 հուլիս 1991, Բրեդա), հոլանդացի ֆուտբոլիստ սուրինամյան արմատներով, անգլիական Սաութհեմփթոն ակումբի կենտրոնական պաշտպան։ Հանդես է գալիս Հոլանդիայի ֆուտբոլի ազգային հավաքականում և Սաութհեմփտոնում։


=== Կենսագրություն ===
Վան Դեյքը ծնվել է 1991 թվականի հուլիսի 8-ին Հոլանդիայի Բրեդա քաղաքում։


=== Ակումբային կարիերա ===
Վիրջիլ Վան Դեյք - <<Գրոնինգեն>> ակումբի ակադեմիայի շրջանավարտ,որտեղ հայտնվել է 2010 թվականին <<Վիլհելմ ll>>-ում մեկ տարի մնալուց հետո։ 2011 թվականից սկսած նա ելույթներ էր ունենում <<Գրոնինգեն>>-ի մեկնարկային կազմում, Վան Դեյքի առաջին հանդիպումը անց է կացրել ապրիլի 1-ին <<Դեն Հաագի>>-ի հետ խաղում, որտեղ նա դաշտում անց է կացրել 28 րոպե ։ Հոկտեմբերի 30 -ին Վան Դեյքը խփել է իր առային գօլը, գրավելով << Ֆեյնորդ>>-ի դարպասը։ Վան Դեյք - իդեալական կենտրոնական պաշտպան ժամանակակից ֆուտբոլում, նա կարող է հզորեցնել և <<Բարսելոնան>> և <<Ռեալ Մադրիդը>>։ Ջեյմի Ռեդնապ 2013 թվականի հունվարին հայտնվեց ինֆորմացիա,որ Վան Դեյքը կարող է տեղափոխվել <<Էվերտոն>> կամ <<Քուինզ Պառկ Ռեյնջեռս>>։ Հունիսի 21-ին պաշտոնապես հայտարարվեց նրա <<Սելթիկ>> տեղափոխության և 4 տարվա պայմանագրի կնքման մասին։ 2015 թվականին նա տեղափոխվեց անգլիական <<Սաութհեմփթոն>>։ 2017 թվականի գարնանը նրանով լրջորեն հետաքրքրված էր անգլիական <<Լիվերպուլը>>, բայց ակումբը նրան բաց չթողեց չնայած ֆուտբոլիստի հեռանալու ցանկությանը։


=== Սելթիկ ===
Շոտլանդիայի չեմպիոն, 2013/2014
Շոտլանդական լիգայի գավաթի գավաթակիր, 2015


== Ծանոթագրություններ ==
Նախիջևան (այլ կիրառումներ)

Անվան այլ կիրառումների համար տե՛ս՝ Նախիջևան (այլ կիրառումներ)Նախիջևան տեղանունը կարող է ունենալ հետևյալ կիրառումները՝

Նախիջևան (գավառ), պատմական Հայաստանի գավառներից մեկը
Նախիջևանի խանություն, պարսկական խանություններից մեկը
Նախիջևանի ԻՀ, ինքնավար հանրապետություն Ադրբեջանի կազմում
Նախիջևան (քաղաք), քաղաք Նախիջևանի Ինքնավար Հանրապետությունում, պատմական անվանումը՝ Նախճավան
Նախիջեւան (գյուղ Ղրիմում)
Նախիջևանիկ, գյուղ Արցախի Հանրապետությունում
Նախիջևան գետ, գետ Նախիջևանում
Նախճավան, քաղաք Պարսկահայքում
Նախճավան
Նախճավանիկ
Նախիջևան, գյուղ Արևելյան Հայաստանում, Կարսի մարզի Կաղզվանի գավառում
Նախիջևան, քաղաք Ադրբեջանում, Նախիջևանի Ինքնավար Հանրապետության մայրաքաղաքը
Նախիջևան, գործող օդակայան Նախիջևանի ինքնավար հանրապետությունում
Վարդավառի լիճ

Վարդավառի լիճ, Արգիշտի ծով, Թոխմախ գյոլ, Կոմերիտմիության լիճ, Երևանի հնագույն և ծավալով երկրորդ խոշոր արհեստական լճակը։


== Պատմություն ==
Լիճը կառուցվել է մ.թ.ա. VIII դարում՝ Արգիշտի Ա-ի կողմից և կոչվել Արգիշտի ծով։ Այն կառուցել է Էրեբունի բերդաքաղաքը Հրազդան գետից հոսող և այստեղ կուտակվող ջրով ապահովելու համար։ Ջուրը լճից տուֆակերտ խողովակներով հասցվել է դեպի Էրեբունի ամրոցի ստորոտը։ Շուրջ երեքհազարամյա պատմություն ունեցող այս լիճը չի փոխվել իր չափսերով և գրեթե նույնությամբ պահպանվել է մինչև օրերս։
16-րդ դարում, երբ Երևանը պարսկական տիրապետության տակ էր, Երևանի «Թոքմաք» կոչված Մամմադ խանը վերանորոգել և վերագործարկել է լիճը։ Սակայն կա հիշատակություն, որ Երևանի վերջին՝ Հուսեյն խանի օրոք այդ լիճը չի գործել։
Լիճը վերջին անգամ վերանորոգվել է սովետական իշխանությունների օրոք՝ 1975-1985 թվականներին։ Լճի հատակն ու եզրերը ամբողջությամբ բետոնապատվել են։ Ընդարձակվել է լճակը սնուցող Մամռի ջրանցքի, որը անվանափոխվեց Ստեփան Շահումյանի անունով։ Լճի շրջակայքը վերածվել է այգու։ Այդ ժամանակվանից ի վեր լիճը սնուցվում է ստորգետնյա ջրերով և ջրանցքներով (Մամռի, Աբուհայաթի և այլն)։
2011 թվականի հուլիսին քաղաքապետ Կարեն Կարապետյանի օրոք այգին վերանորոգվել և և կոչվել Լիոնի այգի՝ ի պատիվ Երևան և Լիոն քաղաքների բարեկամության։ Այգու բարեկարգման աշխատանքները սկսվել են 2010 թվականից։ Լիոնի այգու հիմնումն իրականացվել է  Երևանի և Լիոնի քաղաքապետարանների միջև կնքած 2008–2011 թթ համագործակցության ծրագրի շրջանակում


== Տվյալներ ==
Երևանի հարավ-արևելքում՝ Էրեբունի համայնքում՝ 920 մ բարձրության վրա։ Մակերեսը 0,085 կմ2 է, ջրատարողությունը՝ 151հզ մ3։ Մինչև 1939 թվականը եղել է բնական լճակ, սնվել ստորերկրյա ջրերից և մթնոլորտի տեղումներից, հնում՝ նաև Մամռիի ջրանցքից։
1939 թվականին կառուցվել է արհեստական լճակ, որը սնվում էր Նորքի ջրանցքից, այժմ՝ Երևանի մետրոպոլիտենից դուրս քաշվող արտեզյան ջրերից։ Պատվարը հողային է, առավելագույն բարձրությունը՝ 7 մ։ Ափերը և հատակը բետոնապատված են։ Մեծ է լճակի նշանակությունը շրջապատի միկրոկլիմայի համար։ Անցկացվում են ջրային սպորտի մրցումներ, կան լողափեր։ Ջրերն օգտագործվում են նաև շրջակա հողատարածքը ոռոգելու նպատակով։


== Ավանդություն ==
Լսելով գեղեցկուհի Աբու Հայաթի ինքնասպանության լուրը՝ նրա փեսացու Թոքմաք խանը իրեն նետել է այս լիճը և խեղդվել, որը և նրա անունով կոչվել է Թոխմախան լիճ՝ գյոլ։


== Պատկերասրահ ==

		
		
		
		
		
		
		
		


== Տես նաև ==
Լիոնի այգի (Երևան)


== Ծանոթագրություններ ==
Ջեչիկբալա

Ջեչիկբալա, գյուղ Արևմտյան Հայաստանում, Բիթլիսի վիլայեթի Գենջի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
(8725) Կեյկո

(8725) Կեյկո (անգլ.՝ Keiko), աստերոիդ աստերոիդների հիմնական գոտում։ Հայտնաբերվել է 1996 թվականի հոկտեմբերի 5-ին Հիրոշի Աբեի կողմից Յացուկայում։
Միջին հեռավորությունը Արեգակից կազմում է 2,154887 ա. մ., առավելագույնը մոտենում է 1,9187 ա. մ. հեռավորության վրա և հեռանում 2,391 ա. մ.։ Արեգակի շուրջ մեկ ամբողջական պտույտ է կատարում 1155,41 երկրային օրվա ընթացքում, իր ուղեծրով շարժվելով միջինում 0,311578 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,47° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8725) Կեյկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վարդա (լեռ)

Վարդա (եբրայերեն՝ הר ורדה‎ Հար Վարդա, արաբ․՝ تل وردة‎‎, Տալ Վարդա) Գոլանի բարձունքների հրաբխային ծագում ունեցող լեռ, որը գտնվում է Իսրայելում, Սիրիայի հետ սահմանից ոչ հեռու։


== Բնութագիր ==
Վարդայի բարձրությունը 1226 մետր է, ինչը նրան դարձնում է երկրորդ բարձր լեռը (միայն Հերմոնն է ավելի բարձր) Գոլանի բարձունքների վրա, որի հյուսիսարևելյան մասում է այն գտնվում։ Վարդայից 28 կմ հեռավորության վրա է գտնվում Կացրին քաղաքը, 6 կմ հեռավորության վրա Մաջդալ-Շամս գյուղը։
Արևելյան լանջին հրաբխային տուֆի լքված քարհանք է. մասամբ, լանջերը օգտագործվում են գյուղատնտեսական նշանակության համար, բացի այդ, Վարդայի լանջին է գտնվում է դրուզների Բուկատա բնակավայրը։


== Ծանոթագրություններ ==
Վոլոչնյա

Վոլոչնյա (ռուս.՝ Волочня), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պեստելյա (ավան, Տուլչինի շրջան)

Պեստելյա (ուկրաիներեն՝ Пестеля), ավան Ուկրաինայի Վիննիցայի մարզի Տուլչինի շրջանում։
2001 թվականի տվյալներով Պեստելյա ավանում բնակվում էր 85 մարդ։ Բնակավայրը զբաղեցնում է 0,265 կմ² տարածք։ Բնակչության խտությունը կազմում էր 320,75 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ն․ Բարաթաշվիլու դամբանի վերա

«Ն․ Բարաթաշվիլու դամբանի վերա», Հովհաննես Թումանյանի ստեղծագործություններից։ Այն հայտնի է նաև «Մխիթարությո՜ւն, սգավոր Վրաստան․․․» անվանումով։


== Ստեղծման պատմություն ==
Հովհաննես Թումանյանն այս ստեղծագործությունը գրել է 1893 թվականի ապրիլի 25-ին։ Եղիշե Չարենցի անվան գրականության և արվեստի թանգարանի Թումանյանի ֆոնդում համար 19-ի 31-ում պահպանվում է ինքնագիր՝ հետևյալ ծանոթությամբ․ «Կարդացված ապրիլի 25-ին»։
Առաջին անգամ տպագրվել է«Մուրճ» ամսագրում, 1893 թվականին։ Արտատպվել է «Մուրճից»։ Թումանյանը, լինելով «Մուրճ» ամսագրի ներկայացուցիչ, այս բանաստեղծությունը կարդացել է վրացի բանաստեղծ Ն․ Բարաթաշվիլու շիրիմը Գանձակից Թիֆլիս տեղափոխելու սգո արարողության ժամանակ։ Նույն ժամանակ բանաստեղծությունը թարգմանված տարբերակով կարդացել է հանձնաժողովի ներկայացուցիչ Ախնազարովը։


== Ծանոթագրություններ ==
Բիկովի Գորի

Բիկովի Գորի (ռուս.՝ Быковы Горы), գյուղ Ռուսաստանի Նիժնի Նովգորոդի մարզի Սպասսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոլի

Բոլի (լատ.՝ Zosima), նեխուրազգիների (հովանոցավորներ) ընտանիքի բազմամյա խոտաբույսերի ցեղ։ Հայտնի է մոտ 5, ՀՀ-ում՝ 1 տեսակ՝ բոլի օշիևդրատերևային (Z. absinthifolia)։


== Տարածումը Հայաստանում ==
Հանդիպում է Շիրակի, Վայոց ձորի, Սյունիքի և այլ մարզերում, Երևանի շրջակայքում։ Աճում է չոր, քարքարոտ լանջերին։


== Նկարագրություն ==
Ցողունը կողավոր է, բարձրությունը՝ 10-60 սմ. Տերևները կրկնակի-եռակի փետրաբաժան են։ Ծաղկաբույլը բարդ հովանոց է, ծաղիկները՝ սպիտակ կամ բաց դեղնականաչավուն։ Ծաղկում է ապրիլ-մայիսին։ Պտուղը հարթ է, սեղմված, թույլ խավոտ։ Պարունակում է կումարիններ։
Կրասնի Յար (գյուղ, Զելենոդոլսկի շրջան)

Անվան այլ կիրառումների համար տե՛ս՝ Կրասնի ՅարԿրասնի Յար (ռուս.՝ Красный Яр), գյուղ Ռուսաստանի Թաթարստան հանրապետության Զելենոդոլսկի շրջանի կազմում։
Բնակչությունը 2002 թվականին գրանցված տվյալներով կազմում էր 617 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուխոյ Յար (գյուղ, Իզյումի շրջան)

Անվան այլ կիրառումների համար տե՛ս՝ Սուխոյ ՅարՍուխոյ Յար (ուկրաիներեն՝ Сухий Яр), գյուղ Ուկրաինայի Խարկովի մարզի Իզյումի շրջանում։
2001 թվականի տվյալներով Սուխոյ Յար գյուղում բնակվում էր 153 մարդ։ Բնակավայրը զբաղեցնում է 0,547 կմ² տարածք։ Բնակչության խտությունը կազմում էր 279,71 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոզուլի (գյուղ, Օվրուչի շրջան)

Անվան այլ կիրառումների համար տե՛ս՝ Կոզուլի (այլ կիրառումներ)Կոզուլի (ուկրաիներեն՝ Козулі), գյուղ Ուկրաինայի Ժիտոմիրի մարզի Օվրուչի շրջանում։ Հիմնադրվել է 1779 թվականին։
2001 թվականի տվյալներով Կոզուլի գյուղում բնակվում էր 25 մարդ։ Բնակավայրը զբաղեցնում է 0,215 կմ² տարածք։ Բնակչության խտությունը կազմում էր 116,28 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
UTC-11

UTC−11-ը ժամային գոտի է, որը օգտագործվում է հետևյալ պետություններում և տարածքներում՝


== Ամբողջ տարվա մեջ ==
 Ամերիկյան Սամոա (ԱՄՆ)
 Միդուեյ կղզի (ԱՄՆ)
 Նիուե (Նոր Զելանդիա)
 Սամոա (մինչև 2010 թվականի սեպտեմբերը)


== Ձմեռը հարավային կիսագնդում ==
 Սամոա (2010 թվականի սեպտեմբերից)


== Հղումներ ==
Սառու (գյուղ, Մինիստե շրջան)

Սառու (էստ․՝ Saru), գյուղ Էստոնիայի Վիրումաա նահանգի Մինիստե շրջանում։
2011 թվականի տվյալներով գյուղում բնակվում էր 244 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կրուգլյանկա (գյուղ, Նովովոդոլաժսկի շրջան)

Կրուգլյանկա (ուկրաիներեն՝ Круглянка), գյուղ Ուկրաինայի Խարկովի մարզի Նովովոդոլաժսկի շրջանում։
2001 թվականի տվյալներով Կրուգլյանկա գյուղում բնակվում էր 199 մարդ։ Բնակավայրը զբաղեցնում է 0,63 կմ² տարածք։ Բնակչության խտությունը կազմում էր 315,87 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մորինո (Իտալիա)

Մորինո  (իտալերեն՝ Morino), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 1531 մարդ (2005 թվականի տվյալներով)։ Խտությունը՝ 29.13 մարդ/կմ²։ Տարածքը՝ 52.55 կմ²։ Փոստային ինդեքս՝ 67050։ Հեռախոսային կոդ՝ 0863։
Կոմունայում սեպտեմբերի 8-ին նշում են Սուրբ Աստվածածնի ծննդյան տոնը։


== Արտաքին հղումներ ==
Բնակավայրի Պաշտոնական կայք (իտալ.)


== Ծանոթագրություններ ==
Մաքս Նորդաու

Մաքս Նորդաու (իրական անունը՝ Սիմխա Մեեր (Սիմոն Մաքսիմիլիան) Զյուդֆելդ (Simon Maximilian Südfeld), հուլիսի 29, 1849(1849-07-29)[…], Պեշտ, Հունգարիայի թագավորություն - հունվարի 23, 1923(1923-01-23), Փարիզ, Ֆրանսիայի երրորդ հանրապետություն), բժիշկ, գրող, քաղաքական գործիչ և Համաշխարհային սիոնիստական կազմակերպության համահիմնադիր։


== Կենսագրություն ==
Սիմոն Մաքսիմիլիան Սյուդֆելդը ծնվել է 1849 թվականին Պեշտում (Հունգարիա)։ Նրա հայրը՝ Գաբրիել բեն Ասեր Սյուդֆելդը ռաբբի էր։ Ավանդական հրեական դաստիարակությունից հետո նա  կյանքի 18-րդ տարում դարձել է բնագիր և էվոլյուցիոնիստ։ 1874 թվականին նա իր ազգանունը փոխել է Նորդաու (Nordau)։ 1875 թվականին Նորդաուն ուսումը վերջացրեց, դառնալով բժիշկ։ 1880 թվականին տեղափոխվում է Փարիզ։ Զուգահեռ Նորդաուն զբաղվում է լրագրողությամբ, արդյունքում դառնալով եվրոպական առաջատար թերթերի թղթակից։
Նորդաույին համաշխարհային ճանաչում բերեցին նրա աշխատությունները  հասարակության զարգացման հաջորդ 100 տարիների ընթացքում քաղաքական և տնտեսական կանխատեսումների վերաբերյալ։ Թերևս, առավել հայտնի նրա ստեղծագործություններից է «Այլասերումը», որտեղ նա ներկայացրել է Եվրոպայի մայրամուտի մեկնաբանության յուրօրինակ փորձը։ Նա բարոյական դիրքերից ելնելով քննադատել է դեգեներատիվ արվեստը, գեներացված ուրբանիստական ժամանակակից քաղաքակրթությամբ։ Կիսել է Չեզարե Լոմբրոզոյի գաղափարները։ Մահացել է 1923 թվականին Փարիզում, մասունքները 1926 թվականին տեղափոխվել են Թել Ավիվ։


== Մասնակցություն հրեական շարժմանը ==
Նորդաուն ամբողջությամբ ձուլված եվրոպական հրեա էր։ Նա ամուսնացել է բողոքականի հետ, և չնայած հունգարական արմատներին, իրեն զգում էր գերմանական մշակույթի մի մասը։ Ինքնակենսագրության մեջ նա գրել է. «Երբ լրացավ իմ տասնհինգը, ես թողեցի հրեական ապրելակերպը և Թորայի ուսուցումը։ Հուդաիզմը մնացել էր միայն հիշողություններում, և այդ ժամանակից ի վեր ես համարում էի ինձ գերմանացի և միայն գերմանացի»։


== Աշխատանքներ ==
De la castration de la femme, 1882.
Der Krieg der Millionen, 1882.
Die conventionellen Lügen der Kulturmenschheit, 1883.
Paradoxe, 1885.
Französische Staatsmänner
Die Krankheit des Jahrhunderts, 1888.
Entartung, 1892.
Granden der spanischen Kunst
Seelenanalysen, 1892.
Gefühlskomödie
Das Recht zu lieben, 1894.
Entartung und Genie, 1894
Drohnenschlacht, 1898.
Doctor Kohn, 1899.
Morganatisch, 1904.
Der Sinn der Geschichte, 1909.
Biologie der Ethik, 1921.
Rahab, 1922.


== Ծանոթագրություններ ==
Ձկնաբուծարան

Ձկնաբուծարան, ձկնարան, ձկնաբուծական տնտեսություն, նախատեսված որպես ապրանքային ձկնատեսակ, ձկների արհեստական բուծման և աճեցման համար։ Ձկնաբուծական ավազաններում բուծվում են թրթուրներ և մանրաձկներ, որոնք հետագայում պարբերաբար բաց են թողնվում։
2008 թվականի տվյալներով համաշխարհային ջրակուլտուրային արտադրության բյուջեն կազմում է մոտավորապես 98,4 միլիարդ ԱՄՆ դոլար։ Առավել մեծ արտադրություն առկա է Չինաստանում։


== Տես նաև ==
Ձկնաբուծական գործարան
Ձկնաբուծություն
Ձկնաբանություն


== Ծանոթագրություններ ==
Թան (ըմպելիք)

Թան (ալբ․՝ dhallë, պարսկերեն՝ دوغ դուղ, ադրբ.՝ ayran, արաբ․՝ شنينة‎‎ shinēna, թուրքերեն՝ ayran, ղրղզ.՝ чалап), կովի կամ այծի կաթից պատրաստված կաթնաթթվային ըմպելիք՝ կաթնային խմորիչի, կաթնաթթվային մերանի, ջրի և աղի ավելացմամբ։ Լայն տարածում ունի Կովկասի լեռնային շրջանների բնակիչների և Միջին Ասիայի ժողովուրդների մոտ, որտեղ ավանդաբար արտադրվում է մածուն։


== Արդյունաբերական արտադրություն ==
Արդյունաբերական արտադրությունն սկսվել է 20-րդ դարի 90-ական թվականներին։ Այսօր խանութներում «թան» անվանման ներքո հաճախ վաճառվում են ըմպելիքներ, որոնք հազիվ թե հիշեցնեն օրիգինալը և իրենցից ներկայացնում են ջրով հարած կաթնաթթվային ըմպելիքներ։ Սակայն չնայած և դրանք հեռու են իսկական համից, բայց ունեն կաթնամթերքի բազմաթիվ օգտակար հատկանիշներ։ Ուկրաինայում կաթնաթթվային այս ըմպելիքի՝ թանի սերիական արտադրությունն սկսեցին 2009 թվականին Կրեմենչուգի կաթնամթերման գործարանում։ Արտադրության ծավալն օրական 5 տոննա է։


== Պատրաստումը տնային պայմաններում ==
Պատրաստի մերանն ավելացվում է կովի կաթի մեջ, ինչից հետո լցվում է մի փոքր մաքուր ջուր և ավելացվում է կերակրի աղ։ Ըստ ցանկության՝ թանի մեջ կարելի է ավելացնել նաև սուր բուրմունքով ու համով կանաչեղեն՝ ռեհան կամ սամիթ։ Կենտրոնական Ասիայում որպես մերանի ստացման հումք՝ օգտագործում են նաև ուղտի կաթ։


== Բուժիչ հատկություններ ==
Ըմպելիքը պարունակում է բնական միկրոօրգանիզմների ունիկալ կոմբինացիա, որն ունի բիոքիմիական բարձր ակտիվություն։ Թանն արագ նորմալացնում է օրգանիզմի աղեջրային հաշվեկշիռը։ Այն էպիդեմիաի և ոչ նպաստավոր էկոլոգիական պայմանների դեպքում օգտագործվում է որպես կանխարգելիչ միջոց։ Լավացնում է նյութափոխանակությունը, ակտիվորեն նպաստում է քաշի նվազեցմանը և նրանում առկա հակաօքսիդանտների առկայության շնորհիվ հանդիսանում է զարթխումի սինդրոմի դեմ պայքարի հրաշալի միջոց։ Այն խորհուրդ է տրվում կիրառել նաև ֆիզիկական ծանրաբեռնվածությունից հետո։ Դրական ազդեցություն է թողնում աղեստամոքսային տրակտի, նյութափոխանակության, անոթային համակարգի վրա, բարձրացնում է նյարդային համակարգի տոնուսը, ինչպես նաև նպաստում է ինչպես բուսական, այնպես էլ կենդանական սպիտակուցների յուրացմանը, կիրառվում է որպես գաստրիտների և հաստ աղիքների բորբոքումների, խոլեցիստիտի և ալերգիկ հիվանդությունների վրա։ Թանն առանձնակի նշանակություն ունի ինչպես երեխաների մոտ առաջացած դիսբակտերիոզի բուժման գործում, այնպես էլ հետվիրահատական շրջանում գտնվող հիվանդների դեպքում, ովքեր ավելի հակված են այս հիվանդությանը։


== Տես նաև ==
Յոգուրտ
Կաթնամթերք


== Ծանոթագրություններ ==


== Արտաքին հղումներ ==
https://foodandhealth.ru/molochnye-napitki/tan/
En Inde, on trouve une boisson similaire appelée lassi.
Lait fermenté
Cuisine iranienne
Անտոն (իջևան)

Անվան այլ կիրառումների համար տե՛ս՝ Անտոն (այլ կիրառումներ)Անտոն, իջևան Երևանի նահանգի Սուրմալուի գավառում, նրա արևելյան մասում, Արաքսի գետի ափին։


== Ծանոթագրություններ ==
Գուրգեն Բ Արծրունի

Գուրգեն Բ Արծրունի (883-923), Պարսկահայքի իշխան 904 թվականից։ Ծնվել է Վասպուրականում՝ Արծրունիների իշխանական կալվածքում։ Իշխել է ավագ եղբայր Աշոտ-Սարգսի հետ՝ որպես Վասպուրականի գահերեց իշխան՝ 897-904 թվականներին, ապա, Աշոտի մահից և Գագիկ Գ-ի (904-908) գահերեց իշխան դառնալուց հետո՝ Պարսկահայքի իշխան (904-925)։
Գուրգեն Բ Արծրունին Գրիգոր-Դերենիկի որդին էր։


== Ընտանիք ==

Ստորև ներկայացված են Աշոտ Ա Մեծ թագավորի և Կատրանիդե Ա թագուհու 7 զավակներից երեքը՝ իրենց ընտանիքներով։ Ներառված չեն մյուս 4-ը՝ Սմբատ, Սահակ, Դավիթ և Մարիամ։


== Տես նաև ==
Վասպուրական
Արծրունիներ
Վասպուրականի թագավորություն


== Ծանոթագրություններ ==
Իստիլող

Իստիլող, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Անտալ Մոլներ

Անտալ Մոլներ Անտալ (Անտոն) Գրիգորի Մոլնարյան, նոյեմբերի 17, 1848(1848-11-17), Գեռլա, Կլուժ, Ռումինիա - հունվարի 6, 1902(1902-01-06), Բուդապեշտ, Ավստրո-Հունգարիա), հունգարահայ պատմաբան, բանասեր, հրապարակախոս, քաղաքական գործիչ։


== Կենսագրություն ==
Սովորել է Կլուժի և Բուդապեշտի համալսարաններում, ստացել իրավագիտության և քաղաքագիտության դոկտորի կոչում։ 1871 թ.-ին Գեռլայից ընտրվել, ապա 3 անգամ վերընտրվել է Հունգարիայի պառլամենտի անդամ, եղել պառլամենտի քարտուղար։ Իրավագիտություն է դասավանդել Բուդապեշտի համալսարանում։ Տարբեր տարիներ խմբագրել է «Հունգարական թերթեր» քաղաքական լրագիրը, «Հունգարիան և տիեզերքը» հունգարական պարբերականը։ Գրել է Հունգարիայի և համաշխարհային պատմության վերաբերյալ աշխատություններ, Գեռլային նվիրված «Հայաքաղաքի տեղագրությունը» (1871) մենագրությունը։ Եղել է Գեռլայի «Արմենիա» ամսագրի հիմնական աշխատակիցներից, այնտեղ հրատարակել հայագիտական հոդվածներ, որոնցից առավել կարևոր են «Հայերը Բուղայի ազատագրման ժամանակ» (1877, № 1), «Մովսես Խորենացի, հայ պատմահոր կյանքն ու գործը» (1896, № 9-12), «Հայաստանի պատմությունը և գրականությունը» (1898, № 3-8), «Հայերը Թուրքիայում» (1891, № 9-12) և այլն։ Ունի թարգմանություններ (ֆրանսերենից)։
Թաղված է Գեռլայի հայկական գերեզմանատանը։


== Ծանոթագրություններ ==
Պոյմա (գյուղ, Խասանսկի շրջան)

Պոյմա (ռուս.՝ Пойма), գյուղ Ռուսաստանի Պրիմորիեի երկրամասի Խասանսկի շրջանի կազմում։
Բնակչությունը 2005 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարագյոլ (Մալաթիայի գավառ)

Անվան այլ կիրառումների համար տե՛ս՝ Կարագյոլ (այլ կիրառումներ)Կարագյոլ, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Շերեփ (մեքենայի մաս)

Շերեփ, հողափոր և ամբարձիչ-տրանսպորտային մեքենայի, նյութի (օրինակ, գրունտի, ցորենի և այլն) մասը զանգվածից կալող անջատող և բեռնաթափման վայրը փոխադրող աշխատանքային օրգան։ Ամրակվում է աշխատող շղթային (բազմաշերեփ շղթայավոր էքսկավատորներ, հողահաններ, դրագաներ), ռոտորին (ռոտորային էքսկավատորներ), բռնակներին (բահեր և միաշերեփ բարձիչներ), շերեփավոր շրջանակին կամ ճոպաններով կախվում պահող կոնստրուկցիաներից։ Միաշերեփ էքսկավատորների շերեփի տարողությունը 0,15-200 մ3 է, բազմաշերեփավորներինը՝ 0,007-7 մ3, դրագաններինը՝ 0,05-1մ2 ։
Մետալուրգիայում, հալած մետաղի, շտեյնի կամ խարամի կարճատև պահման, փոխադրման և լցման համար ծառայող պողպատե կամ թուշե անոթ։ Տաք մետաղի կամ շտեյնի քայքայիչ ազդեցությունից պաշտպանելու համար շերեփի իրանը աղյուսապատում են հրահեստ աղյուսով կամ խարամում կոնվերտերային խարամով։ Պողպատի լցման համար շերեփների տարողությունը հասնում է 480 տ։
Արկի

Արկի  (իտալերեն՝ Archi), կոմունա Իտալիայում, գտնվում է Աբրուցո մարզում՝ Կիետիի գավառում։
Բնակչությունը կազմում է 2325 մարդ (2008 թվականի տվյալներով)։ Բնակչության խտությունը՝ 83 մարդ/կմ²։ Տարածքը՝ 28,18 կմ²։ Էլեկտրոնային փոստ` 66030։ Հեռախոսային կոդ` 0871։
Քաղաքի հովանավորն է Սուրբ Նիկողայոս Զմյուռնացի Հրաշագործը։ Քաղաքի օրը նշվում է ամեն տարի մայիսի 9-ին։


== Արտաքին հղումներ ==
http://www.comunediarchi.it/flashindex.htm Archived 2008-10-25 at the Wayback Machine.


== Ծանոթագրություններ ==
Վիկտոր Բոյն

Վիկտոր Բոյն (հոլ.՝ Victor Boin, փետրվարի 28, 1886(1886-02-28), Բրյուսել, Բելգիա - մարտի 31, 1974(1974-03-31), Բրյուսել, Բելգիա), բելգիացի ջրագնդակ մարզաձև խաղացող, լողորդ և սուսերամարտիկ, ամառային օլիմպիական խաղերի մրցանակակիր։ Առաջին անգամ օլիմպիական երդում տվեց 1920 թվականի օլիմպիական խաղերում։
Բոյնը երկու անգամ ընդգրկվել է ջրագնդակի Բելգիայի օլիմպիական հավաքականում, որտեղ էլ դարձել է Լոնդոնի 1908 թվականի խաղերի արծաթե մեդալակիր և Ստոկհոլմի 1912 թվականի Օլիմպիական խաղերի բրոնզե մեդալակիր։ Բացի այդ, իր առաջին օլիմպիադայում նա մասնակցել է 100 մ ազատ ոճի լողին, սակայն դուրս է եկել առաջին իսկ ռաունդից։
Ստոքհոլմի խաղերից սկսած՝ Բոյնը զբաղվեց սուսերամարտով։ Այդ մրցումներում նա չորրորդ տեղն Է զբաղեցրել սուսերամարտիկների շարքում։ Ութ տարի անց նա առաջինն է Օլիմպիական երդում տվել Անտվերպենում՝ 1920 թվականի ամառային Օլիմպիական խաղերի ժամանակ, և այդ մրցումներում էլ թիմային մրցապայքարում դարձավ արծաթե մեդալակիր։ Անհատական մրցաշարում արդեն նա դուրս է եկել առաջին ռաունդից հետո։ Մարզական կարիերայի ավարտից հետո նա Բելգիայի օլիմպիական կոմիտեի նախագահն էր 1955-1965 թվականներին։
Առաջին համաշխարհային պատերազմի ժամանակ Բոյնը ռազմական օդաչու էր։


== Ծանոթագրություններ ==


== Արտաքին հղումներ ==
Виктор Бойн на sports-reference.com Archived 2009-01-06 at the Wayback Machine.(անգլ.)
Сайт о Викторе Бойне Archived 2008-04-06 at the Wayback Machine.(անգլ.)(ֆր.)(նիդեր.)
Միջին Սիմանովկա

Միջին Սիմանովկա (ռուս.՝ Средняя Симановка), գետ Ռուսաստանում, հոսում է Նագորսկի շրջանում, Կիրովի մարզում։ Գետաբերանը տեղակայված է Սիմանովկա գետի ձախ ափին՝ 9,5 կմ հեռավորության վրա։ Գետի երկարությունը 12 կմ է։
Գետի ակունքը գտնվում է անտառներում 5 կմ հյուսիս-արևմուտք Նիկոլաևո գյուղում, Նագորսկ քաղաքից 19 կմ հյուսիս-արևմուտք։ Գետը հոսում է դեպի հյուսիս-արևելք, անմարդաբնակ, ճահճոտ անտառներում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300212111100031310
Հիդրոլոգիական ուսումնասիրությունների կոդը - 111103131
Ավազանի կոդը - 10.01.03.002
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սիմոնովո (գյուղ, Դորոգոբուժսկի շրջան)

Անվան այլ կիրառումների համար տե՛ս՝ ՍիմոնովոՍիմոնովո (ռուս.՝ Симоново), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեղվակաթ

Մեղվակաթ, աշխատավոր մեղուների վերծնոտային և ըմպանային գեղձերի արտազատուկը, որով մեղուները լցնում են մեղրահացի մայրաբջիջները (մեկ մայրաբջջում՝ 0,2 — 0,5 գ)։ Մեղվակաթի արտադրման համար, բացի մեղրից, մեղուներին անհրաժեշտ է նաև ծաղկափոշի։ Մայրացու մեղվի թրթուրը մեղվակաթ է ստանում 5 օր անընդմեջ, իսկ աշխատավոր մեղվինը՝ 2,5 օր (ցածր որակի մեղվակաթ)։ Մեղվակաթը պարունակում է (չոր նյութի հաշվով) սպիտակուց 40—50%, ճարպ 5—18%, շաքար մոտ 26%, ինչպես նաե վիտամիններ, հանքային աղեր, կենսա- բանորեն ակտիվ այլ նյութեր։ Մեղվակաթից ստանում են ապիլակ պատրաստուկը, որը կիրառվում է բժշկության և օծանելիքի արտադրության մեջ։
Կատարինա վերելակ

Կատարինա վերելակ (շվեդերեն՝ Katarinahissen, Կատարինահիսեն), ուղևորատար վերելակ Ստոկհոլմում, որ միացնում է Սլուսեն շրջանը (ամբարտակի տարածք) Սյոդերմալմի բարձունքներին։ Շվեդիայի մայրաքաղաքի տեսարժան վայրերից մեկն է։ Վերելակը կարճ ճանապարհ է Կատարինավագենի (շվեդերեն՝ Katarinavägen), Սլուսենի (շվեդերեն՝ Slussen) և Մոսբեք հրապարակ (շվեդերեն՝ Mosebacke torg) միջև։ Սլուսենից ավելի քան 30 մետր բարձրությամբ դիտման հարթակից բացվում է Գամլաստանի և հարակից ջրային տարածքի ընդարձակ համայնապատկեր։
Բնօրինակ վերելակը կառուցվել է 1881 թվականին, սակայն ներկայիս կառուցվածքը տեղծվել է Սլուսեն տրանսպորտային հերթափոխի վերակառուցման ժամանակ՝ 1936 թվականին։ Վերելակը փակվել է 2010 թվականից` շինարարության մեջ անվտանգության պատճառով։ Վերելակի կառուցվածքը նորոգելուց հետո այն կվերսկսի շահագործումը 2019 թվականին։


== Հին վերելակ ==
1881 թվականին ինժեներ Կնուտ Լինդմարկին թույլ տվեցին կառուցել վերելակ և կամուրջ Ստադսգարդենի և Մոսբեք հրապարակի (շվեդերեն՝ Mosebacke torg) միջև, որպեսզի մարդկանց համար ավելի հեշտ տեղաշարժվեն Սյոդերմալմի տարբեր բարձունքների միջև։ Վերելակը բացվեց 1883 թվականի մարտի 19-ին։ Առաջին ամսվա ընթացքում մոտավորապես 1500 ուղևոր ամեն օր բարձրացել է վերելակ։ Այդ ժամանակ դեպի վեր բարձրանալու արժեքը կազմել է 5, իսկ իջնելը՝ 3 օրե (շվեդերեն՝ öre):
Վերելակը և կամուրջը կառուցել է բելգիական Lecoq & Comp ընկերությունը՝ օգտագործելով ամերիկյան Weeks & Halsey ֆիրմայի մեխանիզմը։ Բնօրինակ շոգեշարժիչը 1915 թվականին փոխարինվել է էլեկտրական շարժիչով։
Վերելակը ցուցադրվում է Նոբելյան մրցանակը ֆիլմի տեսարաններում, գլխավոր դերում՝ Փոլ Նյուման։


== Վերելակի բոլոր ժամանակի լուսանկարներ ==

		
		
		
		
		
		
		


== Ծանոթագրություններ ==


== Արտաքին հղումներ ==
Stockholmskällan har media angående Katarinahissen
Vy från "Gondolen" över Slussen, Gamla stan och Saltsjön; live webcam
Animal Planet

Animal Planet (հայերեն՝ Կենդանիների մոլորակ), ամերիկյան Discovery Communications մեդիաընկերությանը պատկանովղ բազմալեզու հեռուստաալիք է, հեռարձակվում է ամբողջ աշխարհում կաբելային և արբանյակային ցանցերով։ Հեռուստաալիքը ներկայացնում է կենդանիների մասին ֆիլմեր, հաղորդումներ։ Դրանց մի մասը թողարկվում է նաև DVD-ով։


== Արտաքին հղումներ ==
Պաշտոնական կայք


== Ծանոթագրություններ ==
Կաբլուկովո (գյուղ, Մոնաստիրշչինսկի շրջան)

Անվան այլ կիրառումների համար տե՛ս՝ ԿաբլուկովոԿաբլուկովո (ռուս.՝ Каблуково), գյուղ Ռուսաստանի, Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստարոե Կորյավինո

Ստարոե Կորյավինո (ռուս.՝ Старое Корявино), գյուղ Ռուսաստանի Սմոլենսկի մարզի Սմոլենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժեր (Իսպանիա)

Անվան այլ կիրառումների համար տե՛ս՝ Ժեր (այլ կիրառումներ)Ժեր (կատ.՝ Ger), մունիցիպալիտետ Իսպանիայում, մտնում է Ժիրոնա նահանգի մեջ և Կատալոնիա ինքնավար միության կազմի մեջ։ Մունիցիպալիտետը գտնվում է Բաշա-Սերդանյա համայնքի կազմում։ Տարածքը զբաղեցնում է 33.4 կմ2։ Բնակչությունը 461 մարդ (ըստ 2010 թվականի)։


== Բնակչություն ==


== Ծանոթագրություններ ==


== Արտաքին հղումներ ==
Pàgina web de l’Ajuntament
Informació de la Generalitat de Catalunya Archived 2007-09-29 at the Wayback Machine.
Informació de l’Institut d’Estadística de Catalunya
Պատկերացանցային գրաֆիկա

Պատկերացանցային գրաֆիկա կամ բիթային քարտեզ, համակարգչային գրաֆիկայի մեջ պատկերի արտահայտման ձև, որը դրսևորվում է կետային մատրիցի տեղեկույթային կառուցվածքով, որն իրականում արտահայտվում է պիքսելների ուղղանակյունաձև ցանցով, որը դիտելի է էկրանի, թղթի կամ այլ դիտարկային միջնորդիչով։
Բիթային քարտեզը պիքսելների ուղղանկյունային ցանց է, որտեղ ամեն պիքսելի գույնը հստակեցվում է բիթերի քանակով։ Պատկերացանցը տեխնիկապես բնորոշվում է նկարի պիքսելային բարձրությամբ ու լայնությամբ և գույնի խորությամբ։
Ի հակադրություն պատկերացանցային գրաֆիկայի` վեկտորային գրաֆիկան բաղկացած է գծային նկարներից։ Վեկտորային գրաֆիկան հնարավոր է վերածել պատկերացանցայինի, իսկ պատկերացանցայինը` վեկտորայինի, սակայն երկու դեպքում էլ պատկերի տեղեկույթի մի մասը կորում է։


== Անվանում ==
Պատկերացանցային գրաֆիկան անվանում են նաև ռաստերային՝ լատիներեն rastrum (կսմիթ) բառից։ Դրա նման անվանման պատճառն այն է, որ պատկերացանցային գրաֆիկայի առաջին սարքերն օգտագործում էին պատկերի արտադրման գծային եղանակ՝ կատոդային ճառագայթի մագնիսական կամ էլեկտրոստատիկ ուղղորդմամբ։


== Հավելվածներ ==


=== Համակարգչային ցուցասարքեր ===
Ժամանակակից համակարգիչների մեծամասնությունն ունի բիթային քարտեզով տեսասարք, որի վերէկրանային ամեն պիքսել ուղղակիորեն համապատասխանում է հիշողության մեջ գտնվող բիթերի փոքր քանակությանը։ Էկրանի թարմացումը տեղի է ունենում պիքսելների զննմամբ և դրանց գունավորմամբ` բիթերի խմբի գունավորմանը համապատասխան։ Վերաթարմացման գործընթացը հաճախ գրաֆիկական պրոցեսորի մաս է կազմում։ Նման տեսասարքերի առաջին օրինակները հայտնագործվել են ուշ 1960-ականներին։


=== Պատկերների պահպանում ===
Համակարգչային պատկերների մեծամասնությունը պահպանվում է ռաստերային գրաֆիկական ձևաչափերով՝ օրինակ  GIF, JPEG, PNG և այլ ձևաչափերով, որոնք տարածված են համաշխարհային սարդոստայնում։ Եռաչափ պիքսելային ռաստերային գրաֆիկան օգտագործվում է տեսախաղերում և ՄՌՇ սարքերում։


=== Աշխարագրական տեղեկատվական համակարգ ===
ԱՏՀ տեղեկույթը սովարաբար պահվում է պատկերացանցային ձևաչափերով, որպեսզի աշխարագրական տեղեկույթը պահպանվի պիքսելային արժեքներով։


== Թույլատրում ==
Պատկերացանցային գրաֆիկան կախում ունի թույլատրումից, ինչը նշանակում է, որ դրա մասշտաբը չի կարող մեծացվել առանց որակի անկման, ի տարբերություն վեկտորային գրաֆիկայի։ Պատկերացանցային գրաֆիկան հիմնականում օգտագործում են լուսանկարիչները։ Ժամանակակից համակարգչային տեսասարքերն ապահովում են մոտ 72-130 պիքսել/դյույմ, իսկ տպիչները մինչև 2400 կետ/դյույմ թույլատրում։


== Պատկերացանցային պատկերների խմբագրիչներ ==
PaintShop Pro, Painter, Photoshop, Paint.NET, MS Paint, GIMP և այլ պատկերացանցային պատկերային խմբագրիչներ նախատեսված են պիքսելների խմբագրման համար։ Պիքսելային պատկերների խմբագրիչների մեծ մասն օգտագործում է RGB համադրությունը, իսկ մյուսները՝ CMYK համադրությունը։


== Տես նաև ==
Համակարգչային գրաֆիկա


== Ծանոթագրություններ ==
Լոնդոնի համալսարանական քոլեջ

Լոնդոնի համալսարանական քոլեջ (անգլ.՝ University College London, UCL), համալսարան Լոնդոն քաղաքում, մտնում է Լոնդոնյան համալսարանի կազմի մեջ։ Գտնվում է քաղաքի կենտրոնում, Gower Street-ի վրա։ Հիմնադրվել է 1826 թվականին ինչպես Լոնդոնյան Համալսարան (London University), Լոնդոնի առաջին համալսարանն է։ Շենքը կառուցվել է ճարտարապետ Ուիլյամ Ուիլքինսի կողմից։ 1836 թվականին Լոնդոնյան համալսարանը և Թագավորական համալսարանը (King’s University) հիմնեցին Լոնդոնի համալսարանը (University of London), որը բաղկացած էր երկու քոլեջներից՝ Համալսարանական և Թագավորական։ Արդյունքում UCL-ը ստացավ «Լոնդոնի համալսարանի համալսարանական քոլեջ» անվանումը, հետագայում՝ նրա անվանման մեջ Համալսարան բառի կրկնության պատճառով այն վերանվանվեց Լոնդոնի համալսարանական քոլեջ (ԼՀՔ)։


== Պատմություն ==


=== 19-րդ դար ===
Լոնդոնի համալսարանական քոլեջը հիմնադրվել է 1826 թվականի փետրվարի 11-ին որպես Օքսֆորդի և Քեմբրիջի համալսարանների աշխարհիկ այլընտրանք։ 
Փիլիսոփա Ջերեմի Բենտամը համարվում է ԼՀՔ-ի հոգևոր հայրը։ Կրթության և վարվեցողության բնագավառում նրա արմատական գաղափարները ներշնչանքի աղբյուր են հաստատության հիմնադիրներ՝ շոտլանդացի Ջեյմս Միլլի և Հենրի Բրումի համար։ 1827 թվականին ստեղծվեց Անգլիայում քաղաքականության և էկոնոմիկայի առաջին ամբիոնը։ 1828 թվականին համալսարանը դարձավ աշխարհում առաջինը, որն առաջարկեց ուսումնասիրել անգլերենը՝ որպես ուսումնական առարկա։


=== 20-րդ դար ===


=== 21-րդ դար ===


== Հրաժարում կրոնից ==
Քոլեջը ստեղծվել էր առանց կրոնական ուղղվածության, որպեսզի տարբեր հավատամք ունեցող ուսանողները (մասնավորապես՝ կաթոլիկները և բողոքականները) կարողանան միմյանց հետ սովորել առանց կոնֆլիկտների։ Մինչև այժմ քոլեջը պահպանում է իր հակակրոնական խիստ դիրքորոշումը, և, ի տարբերություն Անգլիայի համալսարանների մեծամասնությունից, այն չունի պաշտոնական կրոնական կենտրոններ և ակումբներ


== Գրականություն ==
Bellot H. Hale (1929)։ University College, London 1826–1926։ London: University of London Press (անգլ.)
Harte Negley, North John (2004)։ The World of UCL 1828–2004 (3rd ed.)։ London: UCL։ ISBN 1-84472-025-X (անգլ.)


== Ծանոթագրություններ ==


== Արտաքին հղումներ ==
Университетский колледж Лондона Archived 2016-08-04 at the Wayback Machine.(ռուս.՝ )
Великобритания - University College London Archived 2016-03-25 at the Wayback Machine.(ռուս.՝ )